
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 798 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπαγωγή στις ρυθμίσεις του άρθρου 17 του 
ν. 3386/2005 των υπηκόων τρίτων χωρών διευθυ¬ 
ντών και εργαζομένων στο Γραφείο του Ιαπωνικού 
Οργανισμού Εξωτερικού Εμπορίου (ϋερβη ΕχίοιτιεΙ 
ΪΓ30Θ θΓ93πίζ3ΐίοπ - ύΕΤΒΟ), που λειτουργεί στην 
Αθήνα σύμφωνα με την Νο Ε1023/ΙΑΝ - 8/18.5.1965 


Ρηματική Διακοίνωση του Υπουργείου Εξωτερικών 
και την Α.Ε. 16/65/12.5.1965 Ρηματική Ανακοίνωση 

της Πρεσβείας της Ιαπωνίας στην Ελλάδα. 1 

Τροποποίηση του άρθρου 99 του Κ.Τ.Π. 2 

Έγκριση ωρών υπερωριακής απασχόλησης υπαλλή¬ 
λων που υπηρετούν στην Κ.Υ. και στις περιφερει¬ 
ακές του Υπηρεσίες του Ο.Π.Α.Δ. 3 


Καθορισμός μηνιαίας αποζημίωσης του Προέδρου, 
των μελών και της γραμματέως της ειδικής νομο¬ 
παρασκευαστικής επιτροπής για την τελική επε¬ 
ξεργασία και διαμόρφωση του σχεδίου νόμου για 

τη σύσταση της Δικαστικής Αστυνομίας. 4 

Καθορισμός μηνιαίας αποζημίωσης του Προέδρου, 
των μελών και της γραμματέως της ειδικής νομο¬ 
παρασκευαστικής επιτροπής, για την μελέτη και 
εισήγηση των αναγκαίων νομοθετικών ρυθμίσεων 
οικογενειακού δικαίου, σε θέματα τα οποία απορ¬ 


ρέουν από την ελεύθερη συμβίωση προσώπων. 5 
Σύσταση επτά (7) οργανικών θέσεων με σύμβαση ερ¬ 
γασίας ιδιωτικού δικαίου αορίστου χρόνου βάσει 

του π.δ. 164/2004. 6 

Καθορισμός ποσού επιχορήγησης στον Λογαριασμό 

Αγροτικής Εστίας έτους 2006. 7 

Χορήγηση επιδόματος αεροθεραπείας, για το έτος 
2006 στους δικαιούχους των ασφαλιστικών ορ¬ 
γανισμών, αρμοδιότητας Υπουργείου Απασχόλη¬ 
σης και Κοινωνικής Προστασίας. 8 

Αντικατάσταση της παρ. 4 του άρθρου 5 «του Κα¬ 
νονισμού του Ταμείου Επικουρικής Ασφαλίσεως 

Προσωπικού Οργανισμών Κοιν. Ασφαλίσεως». 9 

Ετήσια εισφορά της Ελλάδας στη Διεθνή Συμβου¬ 
λευτική Επιτροπή Βάμβακος (ΙΟΑΟ). 10 

Τεχνικός Κανονισμός Εξαγωγών Πολλαπλασιαστικού 
Υλικού. 11 


3 Ιουλίου 2006 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στηνυπ’αριθμ.Φ.101394/19765/05 
απόφαση του Υφυπουργού Εσωτερικών Δημόσιας 


Διοίκησης και Αποκέντρωσης. 12 

ΑΠΟΦΑΣΕΙ Σ 

Αριθμ. οικ. 10976/06 (1) 


Υπαγωγή στις ρυθμίσεις του άρθρου 17 του ν. 3386/2005 
των υπηκόων τρίτων χωρών διευθυντών και εργαζο¬ 
μένων στο Γ ραφείο του Ιαπωνικού Οργανισμού Εξω¬ 
τερικού Εμπορίου (ύ3ρ3Π ΕχΙθπίβΙ Τγ30θ θΓ93πίζ3ίίοπ - 
ϋΕΤΒΟ), που λειτουργεί στην Αθήνα σύμφωνα με την 
Νο Ε1023/ΙΑΝ - 8/18.5.1965 Ρηματική Διακοίνωση του 
Υπουργείου Εξωτερικών και την Α.Ε. 16/65/12.5.1965 
Ρηματική Ανακοίνωση της Πρεσβείας της Ιαπωνίας 
στην Ελλάδα. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΞΩΤΕΡΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 παρ. 3 του ν. 3386/2005 
(ΦΕΚ 212 Α'), «Είσοδος, διαμονή και κοινωνική ένταξη 
υπηκόων τρίτων χωρών στην Ελληνική Επικράτεια». 

2. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (ΦΕΚ 98 Α'). 

3. Τις διατάξεις του π.δ. 159/2002 «Μεταφορά αρμο¬ 
διοτήτων, υπηρεσιών και προσωπικού του Υπουργείου 
Οικονομίας και Οικονομικών στο Υπουργείο Εξωτερικών 
και σύσταση Γ ενικής Γ ραμματείας Διεθνών Οικονομικών 
Σχέσεων και Αναπτυξιακής Συνεργασίας στο Υπουργείο 
Εξωτερικών» (ΦΕΚ 140/Β'). 

4. Την υπ’ αριθμ. ΔΙΔΚ/Φ. 1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτε¬ 
ρικών, Δημ. Διοίκησης και Αποκέντρωσης, για ανάθε¬ 
ση αρμοδιοτήτων στον Υφυπουργό Εσωτερικών, Δημ. 
Διοίκησης και Αποκέντρωσης Αθανάσιο Νάκο, (ΦΕΚ 
527 Β'). 

5. Το γεγονός ότι από τις ρυθμίσεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Υπαγάγουμε στις ρυθμίσεις του άρθρου 17 του 
ν.3386/2005, τους υπηκόους τρίτων χωρών διευθυντές 
και εργαζόμενους στο Γραφείο του Ιαπωνικού Οργα¬ 
νισμού Εξωτερικού Εμπορίου (ϋαραη ΕχίοπΊβΙ Τταάθ 
ΟΓραπίζαίίοπ - ύΕΤΒΟ), που λειτουργεί στην Αθήνα 
σύμφωνα με την Νο Ε1023/1ΑΝ-8/18.5.1965 Ρηματική 
Διακοίνωση του Υπουργείου Εξωτερικών και την Α.Ε. 
16/65/12.5.1965 Ρηματική Διακοίνωση της Πρεσβείας της 
Ιαπωνίας στην Ελλάδα. 

2. Οι παραπάνω υπήκοοι τρίτων χωρών μπορούν να 
συνοδεύονται και από τα, κατά την παρ. 1 του άρθρου 54 
του ν. 3386/2005, μέλη της οικογένειας τους, στα οποία 
χορηγείται ατομική άδεια διαμονής που λήγει ταυτόχρο¬ 
να με την άδεια διαμονής των συντηρούντων. 

3. Καθορίζουμε τα απαιτούμενα δικαιολογητικά για 
την χορήγηση της άδειας διαμονής ως κατωτέρω: 

• Τρεις έγχρωμες φωτογραφίες. 

• Ακριβές φωτοαντίγραφο ισχύοντος διαβατηρίου ή 
άλλου ταξιδιωτικού εγγράφου (όλων των σελίδων με 
την εθνική θεώρηση εισόδου). 

• Παράβολο, σύμφωνα με τα οριζόμενα στις διατάξεις 
της παρ. 1 του άρθρου 92 του ν. 3386/2005. 

• Βεβαίωση της εταιρείας ή του νόμιμου εκπροσώπου 
της, από την οποία θα προκύπτει το χρονικό διάστημα 
απασχόλησης των ενδιαφερομένων υπηκόων τρίτων 
χωρών στην εταιρεία. 

• Βεβαίωση ότι έχει υποβληθεί αίτηση σε ασφαλιστι¬ 
κό φορέα για την κάλυψη των εξόδων νοσηλείας και 
ιατροφαρμακευτικής περίθαλψης. 

• Πιστοποιητικό υγείας από Ελληνικό κρατικό νο¬ 
σηλευτικό ίδρυμα που θα βεβαιώνει ότι δεν πάσχει ο 
υπήκοος τρίτης χώρας από νόσημα, το οποίο, σύμφωνα 
με τα διεθνή δεδομένα και την Παγκόσμια Οργάνωση 
Υγείας (Π.Ο.Υ.), μπορεί να αποτελέσει κίνδυνο για τη 
δημόσια υγεία. 

4. Καθορίζουμε τα απαιτούμενα δικαιολογητικά για 
την χορήγηση της άδειας διαμονής στα μέλη της οι¬ 
κογένειας των υπαγομένων στην παρ. 1 της παρούσας, 
ως κατωτέρω: 

• Τρεις έγχρωμες φωτογραφίες. 

• Ακριβές φωτοαντίγραφο ισχύοντος διαβατηρίου ή 
άλλου ταξιδιωτικού εγγράφου (όλων των σελίδων με 
την εθνική θεώρηση εισόδου). 

• Επικυρωμένο αντίγραφο της άδειας διαμονής του 
συντηρούντος ή βεβαίωση ότι έχει υποβληθεί σχετική 
αίτηση. 

• Παράβολο, σύμφωνα με τα οριζόμενα στις διατάξεις 
της παρ. 1 του άρθρου 92 του ν. 3386/2005. 

• Πρόσφατο πιστοποιητικό οικογενειακής κατάστα¬ 
σης αλλοδαπών αρχών, από το οποίο να προκύπτει ο 
συγγενικός δεσμός, στην περίπτωση των μελών της οι¬ 
κογένειας ή ληξιαρχική πράξη γέννησης στη περίπτωση 
τέκνων που έχουν γεννηθεί στην ελληνική επικράτεια. 

• Βεβαίωση ότι έχει υποβληθεί αίτηση σε ασφαλιστι¬ 
κό φορέα για την κάλυψη των εξόδων νοσηλείας και 
ιατροφαρμακευτικής περίθαλψης. 

• Πιστοποιητικό υγείας από Ελληνικό κρατικό νο¬ 
σηλευτικό ίδρυμα που θα βεβαιώνει ότι δεν πάσχει ο 
υπήκοος τρίτης χώρας από νόσημα, το οποίο, σύμφωνα 
με τα διεθνή δεδομένα και την Παγκόσμια Οργάνωση 
Υγείας (Π.Ο.Υ.), μπορεί να αποτελέσει κίνδυνο για τη 
δημόσια υγεία. 


5. Καθορίζουμε τα απαιτούμενα δικαιολογητικά για 
την ανανέωση της άδειας διαμονής ως κατωτέρω: 

• Τρεις έγχρωμες φωτογραφίες. 

• Ακριβές φωτοαντίγραφο ισχύοντος διαβατηρίου ή 
άλλου ταξιδιωτικού εγγράφου (όλων των σελίδων). 

• Επικυρωμένο αντίγραφο προηγούμενης άδειας δι¬ 
αμονής. 

• Βεβαίωση της εταιρείας ή του νόμιμου εκπροσώπου 
της, από την οποία θα προκύπτει το χρονικό διάστημα 
απασχόλησης των ενδιαφερομένων υπηκόων τρίτων 
χωρών στην εταιρεία. 

• Βεβαίωση ασφαλιστικού φορέα για την κάλυψη των 
εξόδων νοσηλείας και ιατροφαρμακευτικής περίθαλψης 
ή επικυρωμένο αντίγραφο βιβλιαρίου υγείας. 

• Παράβολο, σύμφωνα με τα οριζόμενα στις διατάξεις 
της παρ. 1 του άρθρου 92 του ν. 3386/2005. 

6. Καθορίζουμε τα απαιτούμενα δικαιολογητικά για 
την ανανέωση της άδειας διαμονής στα μέλη της οικο¬ 
γένειας των υπαγομένων στην παρ. 1, ως κατωτέρω: 

• Τρεις έγχρωμες φωτογραφίες. 

• Ακριβές φωτοαντίγραφο ισχύοντος διαβατηρίου ή 
άλλου ταξιδιωτικού εγγράφου (όλων των σελίδων). 

• Επικυρωμένο αντίγραφο προηγούμενης άδειας δι¬ 
αμονής. 

• Επικυρωμένο αντίγραφο της άδειας διαμονής του 
συντηρούντος ή βεβαίωση ότι έχει υποβληθεί σχετική 
αίτηση. 

• Παράβολο, σύμφωνα με τα οριζόμενα στις διατάξεις 
της παρ. 1 του άρθρου 92 του ν. 3386/2005. 

• Βεβαίωση ασφαλιστικού φορέα για την κάλυψη των 
εξόδων νοσηλείας και ιατροφαρμακευτικής περίθαλψης 
ή επικυρωμένο αντίγραφο βιβλιαρίου υγείας. 

• Υπεύθυνη δήλωση ότι δεν έχει μεταβληθεί η οικο¬ 
γενειακή του κατάσταση. 

7. Όσοι υπήκοοι τρίτων χωρών έχουν άδεια διαμονής 
σε ισχύ, που χορηγήθηκε βάσει των διατάξεων του άρ¬ 
θρου 35 παρ. 1 περ. ε του ν. 2910/2001, μπορούν να ανα¬ 
νεώσουν αυτήν, με βάση τις διατάξεις της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΑΠΑΣΧΟΛΗΣΗΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗ ΕΞΩΤΕΡΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΑΘ. ΝΑΚΟΣ Θ. ΜΠΑΚΟΓΙΑΝΝΗ Σ. ΤΣΙΤΟΥΡΙΔΗΣ 
-♦- 

Αριθμ. 127 (2) 

Τροποποίηση του άρθρου 99 του Κ.Τ.Π. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Το υπ’ αριθμ. 3004478/340/3006 έγγραφο της Διεύ¬ 
θυνσης Τροφίμων του Γενικού Χημείου του Κράτους. 

2) Το εδάφιο δ της παρ. 8 του άρθρου 6 του ν.4328/1929 
(ΦΕΚ 272/Α/1929) «Περί συστάσεως Γενικού Χημείου του 
Κράτους», όπως αντικαταστάθηκε από την παράγραφο 
6 του άρθρου 11 του ν. 2343/1995, (ΦΕΚ 211/Α/11.10.1995). 

3) Το άρθρο 4 του Διατάγματος της 31 ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (ΦΕΚ 391/Α/1929). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

4) Το άρθρο 1 του ν. 115/1975 «Περί τροποποιήσεως 
διατάξεων τινών του ν.4328/1929» (ΦΕΚ 172/Α/1975). 

5) Τα π.δ. 284/1988 και 543/1989 «Οργανισμός του 
Υπουργείου Οικονομικών» (ΦΕΚ 128 και 165/Α/1988 και 
229/Α/1989). 

6) Την υπ’ αριθμ. 1078204/927/0006 Α/6.8.1992 απόφαση 
των Υπουργών Προεδρίας και Οικονομικών «Περιορισμός 
Συλλογικών Οργάνων του Υπουργείου Οικονομικών» 
(ΦΕΚ 517/Β/1992). 

7) Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών». 

8) Τις διατάξεις του άρθρου 90 του «κώδικα νομοθε¬ 
σίας για την Κυβέρνηση και τα κυβερνητικά όργανα» 
που τέθηκε σε ισχύ με το άρθρο πρώτο του π.δ. 62/2005 
(Φ.Ε.Κ. 98/Α/2005), αποφασίζουμε: 

Εγκρίνουμε την απόφαση υπ’ αριθμ. 127/2006 του Ανω- 
τάτου Χημικού Συμβουλίου η οποία ελήφθη κατά τη 
συνεδρία της 7.4.2006 και η οποία έχει ως εξής: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την τροποποίηση του άρθρου 99 του Κώ¬ 
δικα Τροφίμων, ως ακολούθως: 

ί) Αντικαθίσταται το σημείο (στ) της παραγράφου 1 
με τον ακόλουθο τίτλο: - Κρέατα ιχθυηρών με ή χωρίς 
άλλα τρόφιμα- 

ϋ) Αντικαθίσταται η δεύτερη περίοδος της παραγρά¬ 
φου 2 με το ακόλουθο κείμενο: - Από αυτή τη διάταξη 
εξαιρούνται τα εκχυλίσματα ιχθυηρών, οι οποί ιχθυηρών, 
το ευιίπιί καθώς και τα προϊόντα από ευππιί. 

ίΙΙ) Στην παράγραφο 7 προστίθεται δεύτερη περίοδος 
ως ακολούθως: Το ποσοστό αυτό δεν ισχύει για το ευππιί 
και τα προϊόντα από ευιίπιί. 

ίν) Στην παράγραφο 8 προστίθεται δεύτερη περίοδος 
ως ακολούθως: Η διάταξη αυτή δεν ισχύει για το ευιϊπιί 
και τα προϊόντα από ευιίπιί. 

ν) Στο εδάφιο (α) της παραγράφου 16 προστίθεται 
τρίτη περίοδος με το ακόλουθο κείμενο: 

Το ευππιί είναι ένα προϊόν που αποτελείται κατά κύριο 
λόγο από πρωτεΐνες ψαριού και λαμβάνονται από δια¬ 
δοχικές επεξεργασίες του ψαριού που περιλαμβάνουν 
αποκεφαλισμό, αφαίρεση εντοσθίων, πλύσιμο με νερό, 
καθαρισμό και μηχανική απομάκρυνση της εδώδιμης 
σάρκας από το δέρμα και τα κόκαλα. Εάν η πρωτεϊνι- 
κή αυτή μάζα πρόκειται να καταψυχθεί αναμιγνύεται 
συνήθως με κρυοπροστατευτικούς παράγοντες όπως 
είναι η ζάχαρη και τα πολυφωσφορικά. Αυτή η βασική 
πρώτη ύλη, το ευππιί, αναμιγνύεται με άλλες εδώδιμες 
πρώτες ύλες όπως είναι το άμυλο, το αλάτι, το ασπράδι 
αυγού, τα φυτικά έλαια, οι αρωματικές ύλες, πρόσθετα 
κ.λπ. προκειμένου να παρασκευασθούν άλλα προϊόντα 
γνωστότερα από τα οποία είναι οι απομιμήσεις μαλα¬ 
κίων και καρκινοειδών. 

Ο Πρόεδρος κ.α.α. 

Ο Αντιπρόεδρος Η Γραμματέας 

I. ΧΡΟΝΑΙΟΣ Α. ΑΛΙΒΕΡΤΗ 

Τα μέλη 

Κ. ΣΤΑΦΥΛΑΚΗΣ, Δ. ΤΣΙΧΛΗΣ, Ε. ΠΑΛΛΑΡΗ, 

Β. ΚΑΣΕΛΟΥΡΗ - ΡΗΓΟΠΟΥΛΟΥ, 

Γ. ΣΕΙΡΑΓΑΚΗΣ, Π. ΑΡΓΥΡΙΟΥ. 


Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΦΥΠΟΥΡΓΟΣ ΟΙΚΟΝΟΜΙΑΣ 

ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ Α. ΜΠΕΣΑΣ 

-♦- 

Αριθμ. 2/19734/0022 (3) 

Έγκριση ωρών υπερωριακής απασχόλησης υπαλλήλων 
που υπηρετούν στην Κ.Υ. και στις περιφερειακές του 
Υπηρεσίες του Ο.Π.Α.Δ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν. 2768/1999 (ΦΕΚ 273/Α/1999). 

2. Τις διατάξεις του π.δ/τος 52/2001 (ΦΕΚ 41/Α/2001). 

3. Το υπ’ αριθμ. 191/13.3.2006 πρακτικό Δ.Σ. του 
Ο.Π.Α.Δ. 

4. Την ανάγκη υπερωριακής απασχόλησης των υπαλ¬ 
λήλων του Ο.Π.Α.Δ. λόγω αυξημένων υπηρεσιακών ανα¬ 
γκών. 

5. Την υπ’ αριθμ. 2/80345/0004/8.11.1999 Κ.Υ.Α. περί με- 
ταβιβάσεως της εξουσίας υπογραφής, σύμφωνα με το 
αρ. 7 παρ. 1 του ν. 1943/1991. 

6. Το γεγονός ότι από την απόφαση αυτή προκαλεί- 
ται δαπάνη ύψους οκτακόσιων πενήντα χιλιάδων ευρώ 
(850.000,00 ευρώ) περίπου που θα καλυφθεί από τις πι¬ 
στώσεις του προϋπολογισμού του Ο.Π.Α.Δ., οικονομικού 
έτους 2006 και ειδικότερα του Φ.0200, ΚΑΕ 0261. 

7. Τις διατάξεις του αρ. 16 του ν. 3205/2003 (ΦΕΚ 
297/Α/23.12.2003). 

8. Την υπ’ αριθμ. 2/38554/0004/23.5.2000 απόφαση 
του Υφυπουργού Οικονομικών για μεταβίβαση αρμοδι¬ 
οτήτων και της εξουσίας να υπογράφουν «Με εντολή 
Υφυπουργού» στον Γ ενικό Γ ραμματέα Δημοσιονομικής 
Πολιτικής, αποφασίζουμε: 

Εγκρίνουμε την υπερωριακή απογευματινή εργασία 
τετρακοσίων (400) μόνιμων υπαλλήλων περίπου, που 
υπηρετούν στην Κεντρική Υπηρεσία του Ο.Π.Α.Δ. καθώς 
και στις περιφερειακές του Υπηρεσίες και μέχρι (60) 
ώρες το μήνα ο καθένας, για τα χρονικά διαστήματα 
από 5.6.2006 έως 31.7.2006 και 1.9.2006 έως 31.12.2006. 

Η υπερωριακή απασχόληση των ανωτέρω υπαλλήλων 
κρίνεται απολύτως απαραίτητη για τους εξής λόγους: 

Η υπερωριακή απασχόληση του προσωπικού κρίνεται 
απαραίτητη για να ανταποκριθούν οι υπηρεσίες μας στο 
αυξημένο έργο που προκύπτει από την λειτουργία του 
νεοσύστατου Οργανισμού μας, καθώς υπάρχει έλλειψη μό¬ 
νιμου προσωπικού και το προσωπικό δεν μπορεί να καλύψει 
πανελλαδικά τις αυξημένες ανάγκες που θα προκύψουν. 

Από την αλλαγή των Συνταγολογίων. 

Από την εφαρμογή του Γραμμωτού κώδικα (όαίΌοάθ) 
στον έλεγχο της συνταγογράφησης. 

Από την επέκταση της εφαρμογής Λογισμικού του 
Ε.Μ.Α.Δ. σε όλες τις Υ.Π.Α.Δ. 

Από την ηλεκτρονική καταγραφή και τον έλεγχο των 
Ιατρικών επισκέψεων. 

Η δαπάνη που προκύπτει από την ανωτέρω υπερωρι- 
ακή απασχόληση δεν υπερβαίνει το ύψος της σχετικής 
πίστωσης του προϋπολογισμού έτους 2006. 

Η υπερωριακή απασχόληση των υπαλλήλων θα πραγ¬ 
ματοποιείται από Δευτέρα έως και Παρασκευή και κατά 
τις ώρες από 15:00 -21:00. 

Η κατανομή των παραπάνω εγκριθεισομένων ωρών 
ανά συνεργείο, υπερωριακής απασχόλησης θα γίνει με 
απόφαση του Γεν. Δ/ντή του Ο.Π.Α.Δ., στην οποία θα 
προσδιορίζεται και το ακριβές αντικείμενο των εργα¬ 
σιών που θα εκτελεσθούν. 

Υπεύθυνοι για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζονται ο Γεν. Δ/ντής για την Κεντρική Υπηρεσία και 
οι Προϊστάμενοι των Υ.Π.Α.Δ. για τις Περιφερειακές 
Υπηρεσίες. 

Ο υπεύθυνος του κάθε συνεργείου θα βεβαιώνει την 
πραγματοποίηση της υπερωριακής απασχόλησης και 
την εκτέλεση των αντίστοιχων εργασιών. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει ένα μήνα πριν την δημοσίευση 
της, και όχι πριν από την 5.6.2006. 

Αθήνα, 5 Ιουνίου 2006 
Οι Γ ενικοί Γ ραμματείς 

Δημ/κής Πολιτικής Υπουργείου Υγείας 

Υπουργείου Οικονομίας και Κοινωνικής 

και Οικονομικών Αλληλεγγύης 

Γ. ΚΟΥΡΗΣ Α. ΚΑΛΟΓΕΡΟΠΟΥΛΟΣ-ΣΤΡΑΤΗΣ 
-♦- 

Αριθμ. 2/26152/0022 (4) 

Καθορισμός μηνιαίας αποζημίωσης του Προέδρου, των 
μελών και της γραμματέως της ειδικής νομοπαρα¬ 
σκευαστικής επιτροπής για την τελική επεξεργασία 
και διαμόρφωση του σχεδίου νόμου για τη σύσταση 
της Δικαστικής Αστυνομίας. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ - 
ΥΠΟΥΡΓΕΙΟΥ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΙΚΑΙΟΣΥΝΗΣ 

Έχοντας υπόψη: 

α) Το άρθρο 23 παρ. 1 περ. ι του ν. 2145/1993 (ΦΕΚ 
Α' 88). 

β) το άρθρο 17 του ν. 3205/2003 (ΦΕΚ Α' 297) «Μυθο¬ 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. και Ο.Τ.Α. μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις». 

γ) το άρθρο 40 του ν. 849/1978 (ΦΕΚ Α' 232), όπως 
συμπληρώθηκε με τις διατάξεις του άρθρου 8 του 
ν.2129/1993 (ΦΕΚ Α' 57). 

δ) την υπ’ αριθμ. 40148/31.3.2005 (ΦΕΚ Β' 701) απόφα¬ 
σης συγκρότησης. 

ε) το άρθρο 90 του «κώδικα νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε με 
το άρθρο πρώτο του π.δ. 63/2005 (ΦΕΚ Α' 98). 

στ) την υπ’ αριθμ. 2/80345/0004/8.11.1999 (ΦΕΚ Β' 
2040) κοινή υπουργική απόφαση «Μεταβίβαση εξου¬ 
σίας υπογραφής σύμφωνα με το άρθρο 7 παρ. 1 του 
ν.1943/1991» 

ζ) Το γεγονός ότι από τις διατάξεις της παρούσας προ- 
καλείται δαπάνη ύψους 7.000 € σε βάρος του προϋπο¬ 


λογισμού του ΤΑΧΔΙΚ (ΚΑΕ 0264), που δεν επιχορηγείται 
από τον Κρατικό Προϋπολογισμό, αποφασίζουμε: 

α) Καθορίζουμε την μηνιαία αποζημίωση του Προέ¬ 
δρου, των μελών και της γραμματέως της ειδικής νομο¬ 
παρασκευαστικής επιτροπής για το χρονικό διάστημα 
από 29.6.2005 έως 30.9.2005, ως εξής: 

Πρόεδρος 400€/μήνα 
3 μέλη X 350€/μήνα έκαστο 
Γραμματέας 300 €/μήνα. 

β) Η ανωτέρω μηνιαία αποζημίωση καταβάλλεται με 
την προϋπόθεση συμμετοχής σε τέσσερις συνεδριάσεις 
το μήνα. Σε περίπτωση συμμετοχής σε λιγότερες συνε¬ 
δριάσεις η αποζημίωση περικόπτεται ανάλογα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2006 
Οι Γενικοί Γραμματείς 

Δημ/κής Πολιτικής Υπουργείου Υπουργείου 

Οικονομίας και Οικονομικών Δικαιοσύνης 

ΓΕΩΡΓΙΟΣ ΚΟΥΡΗΣ ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αριθμ. 2/28200/0022 (5) 

Καθορισμός μηνιαίας αποζημίωσης του Προέδρου, των 
μελών και της γραμματέως της ειδικής νομοπαρα¬ 
σκευαστικής επιτροπής, για την μελέτη και εισήγη¬ 
ση των αναγκαίων νομοθετικών ρυθμίσεων οικογε¬ 
νειακού δικαίου, σε θέματα τα οποία απορρέουν από 
την ελεύθερη συμβίωση προσώπων. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΙΚΑΙΟΣΥΝΗΣ 

Έχοντας υπόψη: 

α) Το άρθρο 23 παρ. 1 περ. ι του ν. 2145/1993 (ΦΕΚ 
Α' 88). 

β) το άρθρο 17 του ν.3205/2003 (ΦΕΚ Α' 297) «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. και Ο.Τ.Α. μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις». 

γ) το άρθρο 40 του ν. 849/1978 (ΦΕΚ Α' 232), όπως συ¬ 
μπληρώθηκε με τις διατάξεις του άρθρου 8 του ν.2129/1993 
(ΦΕΚ Α' 57). 

δ) την υπ’ αριθμ. 113848/15.11.2005 (ΦΕΚ Β' 1616) από¬ 
φαση συγκρότησης. 

ε) το άρθρο 90 του «κώδικα νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε με 
το άρθρο πρώτο του π.δ. 63/2005 (ΦΕΚΑ'98). 
στ) το άρθρο 10 του ν. 3060/2002. 
ζ) την υπ’ αριθμ. 2/80345/0004/8.11.1999 (ΦΕΚ Β' 2040) κοι¬ 
νή υπουργική απόφαση «Μεταβίβαση εξουσίας υπογρα¬ 
φής σύμφωνα με το άρθρο 7 παρ. 1 του ν. 1943/1991» 
η) Το γεγονός ότι από τις διατάξεις της παρούσας 
προκαλείται δαπάνη ύψους 5.250 € σε βάρος του προϋπο¬ 
λογισμού του ΤΑΧΔΙΚ (ΚΑΕ 0264), που δεν επιχορηγείται 
από τον Κρατικό Προϋπολογισμό, αποφασίζουμε: 

α) Καθορίζουμε την μηνιαία αποζημίωση του Προέ¬ 
δρου, των μελών και της γραμματέως της ειδικής νομο¬ 
παρασκευαστικής επιτροπής για το χρονικό διάστημα 
από 28.11.2005 έως 15.2.2006, ως εξής: 

Πρόεδρος 400€/μήνα 

3 μέλη X 350€/μήνα 

Γραμματέας 300 €/μήνα 

β) Η ανωτέρω μηνιαία αποζημίωση καταβάλλεται με 
την προϋπόθεση συμμετοχής σε τέσσερις συνεδριάσεις 
το μήνα. Σε περίπτωση συμμετοχής σε λιγότερες συνε¬ 
δριάσεις η αποζημίωση περικόπτεται ανάλογα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2006 
Οι Γ ενικοί Γ ραμματείς 

Δημ/κής Πολιτικής Υπουργείου Υπουργείου 

Οικονομίας και Οικονομικών Δικαιοσύνης 

ΓΕΩΡΓΙΟΣ ΚΟΥΡΗΣ ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αριθμ. 54423/Α2 (6) 

Σύσταση επτά (7) οργανικών θέσεων με σύμβαση εργα¬ 
σίας ιδιωτικού δικαίου αορίστου χρόνου βάσει του 
π.δ. 164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ- 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 1 του ν. 3320/2005 (ΦΕΚ 48/ 
τ.Α'/2005) «Ρυθμίσεις θεμάτων για το προσωπικό του 
Δημοσίου και των νομικών προσώπων του ευρύτερου 
δημοσίου τομέα και για τους Ο.Τ.Α.» 

2. Τις διατάξεις του άρθρου 26 παρ. 6 και 7 του 
ν.3432/2006 ΦΕΚ 14/τ.Α' «Δομή και λειτουργία της Εκ¬ 
κλησιαστικής Εκπαίδευσης». 

3. Τις διατάξεις του άρθρου 11 του π.δ. 164/2004 ΦΕΚ 
134/τ.Α 

4. Τις διατάξεις του άρθρου 11 παρ. 2 και 3 του π.δ. 
1025/1977 ΦΕΚ 344/τ.Α' «Περί μετατροπής του τύπου 
Σχολείων Εκκλησιαστικής Εκπαιδεύσεως και συμπλη- 
ρώσεως των περιπτώσεων του π.δ. 292/1977». 

5. Τις διατάξεις του υπ’ αριθμ. 32/2005 π.δ. (ΦΕΚ 52/τ.Α) 
«Αναδιάρθρωση κλάδων και θέσεων διοικητικού προσω¬ 
πικού της εκκλ/κής εκπ/σης». 

δ. Τις υπ’ αριθμ. ΔIΠIΔΔ/Β18/463/οικ. 8791/5.5.2005 και 
ΔΙΠΙΔΔ/Β 18/560/οικ. 21869/1.11.2005 εγκυκλίους του ΥΠΕΣ- 
ΔΔΑ σχετικά με τη σύσταση οργανικών θέσεων με σύμ¬ 
βαση εργασίας ιδιωτικού δικαίου αορίστου χρόνου. 

7. Την υπ’ αριθμ. 42/18.11.2004 Πράξη του Υ.Σ.Ε.Ε. 

8. Τις διατάξεις του άρθρου 90 του κώδικα νομοθεσίας 
για την κυβέρνηση και τα κυβερνητικά όργανα που κυ¬ 
ρώθηκε με το άρθρο πρώτο του π.δ. 63/2005 (Α' 98). 

9. Τ ις διατάξεις της υπ’ αριθμ. 37930/ΔΙΟΕ 1264/14.10.2005 
κοινής απόφασης του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 1432). 
Όπως ισχύει. 

10. Την Υ.Α. Δι Δκ/Φ1/2/6139/23.3.2004 ΦΕΚ 527 Β' 2004 
περί καθορισμού αρμοδιοτήτων των Υφυπουργών ΥΠ.ΕΣ. 
Δ.Δ.Α. 

11. Την υπ’ αριθμ. 1143/1.11.2005 απόφαση του Γ' Τμήμα¬ 
τος του ΑΣΕΠ, περί υπαγωγής ή μη στις ρυθμίσεις του 
π.δ. 164/2004 συμβασιούχων της υπηρεσίας μας. 

12. Τις υπ’ αριθμ. 288/1.9.2004, 289/1.9.2004, 98079/ 
Α2/16.9.2004, 98080/Α2/16.9.2004 και 99213/Α2/20.9.2004 
υποβληθείσες αιτήσεις των ενδιαφερομένων. 


13. Το υπ’ αριθμ. 36182/Α2/7.4.2004 έγγραφο του Υπουρ¬ 
γείου Εθν. Παιδείας και Θρησκευμάτων από το οποίο 
προκύπτει ότι δεν υπάρχουν κενές θέσεις αντίστοιχης 
ή παρεμφερούς ειδικότητας με τις συνιστώμενες με 
την απόφαση αυτή. 

14. Το γεγονός ότι από τις διατάξεις της παρούσας 
απόφασης προκαλείται ετήσια δαπάνη σε βάρος του 
κρατικού προϋπολογισμού ύψους 115.000 ευρώ περίπου. 
Για το οικονομικό έτος 2006 η σχετική δαπάνη ανέρχε¬ 
ται στο ποσό των 60000 Ευρώ περίπου και θα καλυφθεί 
από πιστώσεις του Υπουργείου Εθνικής Παιδείας και 
Θρησκευμάτων (Ειδ. Φ. 19 - 230, ΚΑΕ Ομάδας 0200). Γ ια 
την πενταετία 2007 - 2011 θα ληφθεί μέριμνα για την 
εγγραφή των σχετικών πιστώσεων στους οικείους προ¬ 
ϋπολογισμούς των αντίστοιχων ετών, αποφασίζουμε: 

Συνιστώνται έξι (6) οργανικές θέσεις ειδικότητας ΥΕ 
Καθαριστριών και μία (1) θέση ειδικότητας ΥΕ Επιμελη¬ 
τών με σύμβαση εργασίας ιδιωτικού δικαίου αορίστου 
χρόνου, κατ’ εφαρμογή του π.δ. 164/2004, προκειμένου 
να καλυφθούν πάγιες και διαρκείς ανάγκες σχολικών 
μονάδων εκκλησιαστικής εκπαίδευσης, κατά σχολείο 
και ειδικότητα ως εξής: 

Ειδικότητα ΥΕ Καθαριστριών. 

1. Ενιαίο Εκκλησιαστικό Λύκειο Νεαπόλεως Θεσσαλο¬ 
νίκης, 2 θέσεις. 

2. Ενιαίο Εκκλησιαστικό Λύκειο Βελλάς, 2 θέσεις. 

3. Ενιαίο Εκκλησιαστικό Λύκειο Λαμίας, 2 θέσεις 

Ειδικότητα ΥΕ Επιμελητών 

1. Ενιαίο Εκκλησιαστικό Λύκειο Λαμίας, 1 θέση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαΐου 2006 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Φ 10034/11173/169 (7) 

«Καθορισμός ποσού επιχορήγησης στον Λογαριασμό 
Αγροτικής Εστίας έτους 2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τ ις διατάξεις του άρθρου 2 παραγρ. 4 του ν.3050/2002 
(ΦΕΚ 214/13.9.2002) «Σύσταση Λογαριασμού Αγροτικής 
Εστίας και άλλες διατάξεις». 

2. Την υπ’ αριθμ. Φ34/6565/1114/03 (ΦΕΚ 904/4.7.2003) 
Κοινή Απόφαση του Υπουργού Οικονομίας και Οικονο¬ 
μικών - Εργασίας και Κοινωνικών Ασφαλίσεων - Κανονι¬ 
σμός Οικονομ. Οργάνωσης και Λογιστικής Λειτουργίας 
του Λογαριασμού Αγροτικής Εστίας (Λ.Α.Ε). 

3. Την υπ’ αριθμ. 1067/12/29.3.2006 απόφαση ΔΣ του 
ΟΓΑ σχετικά με «Κρατική Επιχορήγηση στον Λ.Α.Ε» 
έτους 2006. 

4. Την υπ’ αριθμ. 37930/ΔΙΟ Ε 1264/14.10.2005 (ΒΙ 432) 
απόφαση του Πρωθυπουργού και του Υπουργού Οικο- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


νομίας και Οικονομικών «Καθορισμός αρμοδιοτήτων των 
Υφυπουργών Οικονομικών», αποφασίζουμε: 

Καθορίζουμε το ύψος της κρατικής επιχορήγησης που θα 
καταβληθεί στον Λογαριασμό Αγροτικής Εστίας, σύμφωνα 
με τις διατάξεις του άρθρου 2 παραγρ. 4 του ν.3050/2002 
για το έτος 2006 στο ποσό των 11.195.523,6 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 2006 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΠΑΣΧΟΛΗΣΗΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. Φ40021/6526/425 (8) 

Χορήγηση επιδόματος αεροθεραπείας, για το έτος 2006 
στους δικαιούχους των ασφαλιστικών οργανισμών, 
αρμοδιότητας Υπουργείου Απασχόλησης και Κοινω¬ 
νικής Προστασίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΑΠΑΣΧΟΛΗΣΗΣ ΚΑΙ ΚΟΙΝΟΝΙΚΗΣ ΠΡΟΣΤΑΣΙΑΣ 

Εχοντας υπόψη: 

1. Τις διατάξεις του α.ν.124/1967 (ΦΕΚ 151 Α'). 

2. Τις διατάξεις του άρθρου 14 του ν. 1066/1980 (ΦΕΚ 
183 Α'). 

3. Τις διατάξεις του άρθρου 12 του ν.1276/1982 (ΦΕΚ 
100 Α'). 

4. Τις διατάξεις των άρθρων 48 και 90 του π.δ. 63/2005 
(Α 98) «Κωδικοποίηση της νομοθεσίας για την Κυβέρ¬ 
νηση και τα κυβερνητικά όργανα». 

5. Το π.δ. 33/2006 (Α 35) «Διορισμός των μελών της 
Κυβέρνησης και Υφυπουργών». 

6. Την υτί αριθμ. 37930/ΔΙΟΕ 1264/05 (ΦΕΚ Β' 1432/ 
14.10.2005) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός αρμο¬ 
διοτήτων των Υφυπουργών Οικονομίας και Οικονομικών». 

7. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος προϋπολογισμού 
του ΙΚΑ, ύψους 942.590,00 € περίπου και σε βάρος των 
προϋπολογισμών των λοιπών Ασφαλιστικών Οργανισμών 
δαπάνη ύψους 288.531,00 € περίπου, για τα οποία ποσά 
υπάρχει εγγεγραμμένη πίστωση στους προϋπολογι¬ 
σμούς εξόδων τρέχοντος οικον. έτους και σε βάρος του 
Κ.Α.Ε. 0635 των Ασφαλ. Οργανισμών, αποφασίζουμε: 

1. Εγκρίνουμε τη χορήγηση από το ΙΚΑ και τους λοιπούς 
Ασφαλιστικούς Οργανισμούς αρμοδιότητας Υπουργείου 
Απασχόλησης και Κοινωνικής Προστασίας, για τη θερι¬ 
νή περίοδο 2006, εφάπαξ επιδόματος αεροθεραπείας 
230,00 € στους ασφαλισμένους και συνταξιούχους λόγω 
γήρατος και αναπηρίας που πάσχουν: 

• από φυματίωση 

• από καρκίνο των πνευμόνων ή πνευμονοκονίαση και 

• από νεφρική ανεπάρκεια ή έχουν υποβληθεί σε με¬ 
ταμόσχευση νεφρού. 

Απαραίτητη προϋπόθεση για τη χορήγηση του επι¬ 
δόματος είναι: 

α) οι συνταξιούχοι λόγω γήρατος, να έχουν ποσοστό ανα¬ 
πηρίας από τις προαναφερόμενες αιτίες, άνω του 33% 


β) οι εν ενεργεία ασφαλισμένοι ασφαλιστικών οργανι¬ 
σμών που χορηγούν επιδόματα ασθένειας, να επιδοτού¬ 
νται λόγω ασθένειας για τις παραπάνω παθήσεις κατά 
το χρονικό διάστημα από 1.6.2006 μέχρι 31.8.2006, έστω 
και κατά το τμήμα του διαστήματος αυτού, και 

γ) οι εν ενεργεία ασφαλισμένοι ασφαλιστικών ορ¬ 
γανισμών που δεν καταβάλουν επιδόματα ασθένειας, 
να προσκομίζουν γνωμάτευση γιατρού νοσοκομείου ή 
κλινικής, σχετικής με την πάθηση ειδικότητας, με την 
οποία θα πιστοποιείται η πάθηση και η συνέχιση της 
θεραπείας για την αποκατάσταση της υγείας τους κατά 
το ως άνω χρονικό διάστημα. 

Επιπλέον οι πάσχοντες από φυματίωση δικαιούνται 
του επιδόματος αεροθεραπείας και στις περιπτώσεις 
που παίρνουν βοήθημα τύπου συντάξεως λόγω φυμα- 
τιώσεως ή επίδομα διαιτολογίου. 

2. Σε περίπτωση που από τις καταστατικές διατάξεις 
κάποιου ασφαλιστικού οργανισμού προβλέπεται η χο¬ 
ρήγηση επιδόματος αεροθεραπείας ποσού μεγαλύτερου 
από αυτό που ορίζεται με την παρούσα απόφαση, μπο¬ 
ρεί να καταβάλλεται και μέχρι το διπλάσιο από το πιο 
πάνω οριζόμενο ποσό, εφόσον η οικονομική κατάσταση 
του οικείου Οργανισμού το επιτρέπει. 

3. Δεν δικαιούνται του επιδόματος αεροθεραπείας: 

α. Όσοι παίρνουν το επίδομα αυτό από οποιαδήποτε 

άλλη πηγή. 

β. Οσοι νοσηλεύονται, εφόσον οι δαπάνες της νοσηλεί¬ 
ας τους καταβάλλονται από το ΙΚΑ ή άλλο ασφαλιστικό 
οργανισμό, αρμοδιότητας Υπουργείου Απασχόλησης και 
Κοινωνικής Προστασίας ή παρέχονται σ’ αυτούς έξοδα 
ενοικίων ή γενικά έξοδα θερινής διαμονής, εφόσον το 
χρονικό διάστημα για το οποίο καταβάλλονται οι πα¬ 
ραπάνω παροχές αντιστοιχεί στο μεγαλύτερο τμήμα 
του χρονικού διαστήματος, που ορίζεται από την παρ. 
1β της απόφασης αυτής. 

4. Τα πρόσωπα που συνταξιοδοτούνται συγχρόνως 
από το Δημόσιο και οποιοδήποτε ασφαλιστικό οργανι¬ 
σμό αρμοδιότητας Υπουργείου Απασχόλησης και Κοι¬ 
νωνικής Προστασίας, δικαιούνται του επιδόματος αερο¬ 
θεραπείας μόνο από τον ασφαλιστικό οργανισμό. 

5. Η καταβολή του επιδόματος αεροθεραπείας θα 
αρχίσει από τη δημοσίευση της απόφασης αυτής στην 
Εφημερίδα της Κυβερνήσεως και θα διαρκέσει μέχρι 
6 μήνες. 

Όσοι καταστούν συνταξιούχοι, των οποίων όμως η 
έναρξη συνταξιοδότησης ανατρέχει στο χρονικό διά¬ 
στημα πριν από την 31 η Αυγούστου 2006, δικαιούνται 
επιδόματος αεροθεραπείας του οποίου η καταβολή θα 
γίνει μέσα σε προθεσμία τριάντα (30) ημερών, από της 
κοινοποιήσεως της σχετικής απόφασης συνταξιοδότη- 
σής τους. 

Η απόφαση αυτή, να δημοσιευθεί στην Εφημερίδα 
της Κυβερνήσεως. 

Αθήνα, 7 Ιουνίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΠΑΣΧΟΛΗΣΗΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΣΑΒΒΑΣ ΤΣΙΤΟΥΡΙΔΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. Β/101/οικοθ. 11994/2412 (9) 

Αντικατάσταση της παρ. 4 του άρθρου 5 «του Κανονι¬ 
σμού του Ταμείου Επικουρικής Ασφαλίσεως Προσω¬ 
πικού Οργανισμών Κοιν. Ασφαλίσεως». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1) Το άρθρο 6 των παρ. 1 και 2 του ν.δ. 980/1942 «περί 
ιδρύσεως ΤΕΑΠΟΚΑ». 

2) Το άρθρο 59 παρ. 1 του α.ν. της 11 Νοεμβρίου 1935 
«περί Οργανισμού του Υπουργού Εργασίας» όπως αυ¬ 
θεντικός ερμηνεύθηκε με το άρθρο 1 του α.ν. 694/1937 
«περί αυθεντικής ερμηνείας, συμπληρώσεως και τροπο- 
ποιήσεως διατάξεων τίνων της Ασφαλιστικής Νομοθε¬ 
σίας» και όπως συμπληρώθηκε με το άρθρο 1 του ν.δ. 
2520/16/21.8.1953 «περί προσδιορισμού των αντικειμένων 
επί των οποίων εφαρμόζεται η διαδικασία η διαγραφό- 
μενη υπο του αρθρ. 59 του του Α.Ν. της 11 Νοεμβρίου 
1935». 

3) Το αρθ. 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ 98 Α'). 

4) Την πρόταση του Δ.Σ του Ταμείου που πάρθηκε 
στην αριθμ. 27θεμα 779-6.2004 συνεδρίαση του. 

5) Τη γνώμη του Β' Κλιμακίου του Συμβουλίου Κοι¬ 
νωνικής Ασφάλισης που διατυπώθηκε στην 2731.3.2006 
Συνεδρίασή του. 

6) Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού ούτε του προϋπολογισμού του Τα¬ 
μείου, αλλά αντιθέτως προκαλούνται έσοδα λόγω του 
εντόκου των χορηγουμένων δανείων, αποφασίζουμε: 

Η παράγραφος 4 του άρθρου 5 του κανονισμού του 
Ταμείου Επικουρικής Ασφάλισης Προσωπικού Οργανι¬ 
σμών Κοινωνικής Ασφαλίσεως όπως διαμορφώθηκε με 
την υπ’ αριθμ. 61131/9.11.1950 Α.Υ.Ε, και τροποποιήθηκε 
με την υπ’ αριθμ. 51643/Σ.968/28.9.1951 Α.Υ.Ε και την υπ’ 
αριθμ. 84/3/4146/Σ.222/11.3.1969 Α.Υ.Κ.Υ. αντικαθίσταται 
ως ακολούθως: 

«4. Στη χορήγηση προσωπικών τοκοχρεωλυτικών 
δανείων στους ασφαλισμένους, βοηθηματούχους και 
υπαλλήλους του Ταμείου κατόπιν απόφασης του Δ.Σ του 
Ταμείου εγκρινομένης από τον εποπτεύοντα Υπουργό 
ως προς τη διάθεση κεφαλαίων για το σκοπό αυτό. Οι 
όροι και οι προϋποθέσεις χορήγησης των δανείων το 
ύψος του χορηγουμένου ποσού, το ύψος του επιτοκίου, 
ο χρόνος και ο τρόπος εξόφλησης των δανείων και κάθε 
αναγκαία λεπτομέρεια καθορίζονται κατά περίπτωση με 
απόφαση του Δ.Σ. και πάντοτε μέσα στα πλαίσια των 
εκάστοτε αποφάσεων της Επιτροπής Νομισματικών και 
Πιστωτικών Θεμάτων της Τράπεζας της Ελλάδος. Τα 
δάνεια επιβαρύνονται με ασφάλιστρο 1%». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 


Αριθμ. 45805 (10) 

Ετήσια εισφορά της Ελλάδας στη Διεθνή Συμβουλευ¬ 
τική Επιτροπή Βάμβακος (ΙΘΑΘ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1. Το αρθ. 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά 
Οργανα» (ΦΕΚ 98 Α'). 

2. Του ν.δ. 131/1974 - ΦΕΚ 320 Α, «Περί παροχής οικονο¬ 
μικών ενισχύσεων στη γεωργική, δασική, κτηνοτροφική 
και αλιευτική παραγωγή», όπως τροποποιήθηκε με το 
ν. 1409/1983 ΦΕΚ 199 Α. 

3. Του ν. 2065/1992 - ΦΕΚ 113Α, άρθρο 39 παρ. 10, «Περί 
εγκρίσεως οικονομικών ενισχύσεων από τους Υπουρ¬ 
γούς Οικονομικών και Γεωργίας». 

4. Της υπ’ αριθμ. 37930/Δ10Ε 1264/14.10.2005 (ΦΕΚ 1432/ 
14.10.2005/τ.Β) κοινής απόφασης του Πρωθυπουργού και 
του Υπουργού Οικονομίας και Οικονομικών «Καθορι¬ 
σμός αρμοδιοτήτων των Υφυπουργών Οικονομίας και 
Οικονομικών». 

5. Του π.δ. 258/1988 «Οργάνωση των Υπηρεσιών του 
Οργανισμού Βάμβακος». 

6. Του π.δ. 153/28.5.2003 «Κατάργηση του Οργανισμού 
Βάμβακος». 

7. Του ν. 3147/2003 - ΦΕΚ 135 Α, άρθρο 29 παραγ. 1 
«Ρύθμιση θεμάτων αγροτικής γης, επίλυση ζητημάτων 
αποκατασταθέντων και αποκαθισταμένων κτηνοτροφών 
και άλλες διατάξεις». 

8. Την έγγραφη εισήγηση της Δ/νσης ΠΑΠ Φυτών Με¬ 
γάλης Καλλιέργειας, αποφασίζουμε: 

Εγκρίνουμε την καταβολή της ετήσιας εισφοράς της 
Ελλάδας για τη συμμετοχή στη Διεθνή Συμβουλευτική 
Επιτροπή Βάμβακος (ΙΘΑΘ) που εδρεύει στην Ουάσι- 
γκτον, που ανέρχεται, σε 44.700 δολάρια ΗΠΑ για την 
περίοδο 1.7.2005 έως 30.6.2006. 

Σκοπός της συμμετοχής στην εν λόγω Επιτροπή εί¬ 
ναι η ενημέρωση για την κατάσταση στον τομέα του 
βαμβακιού όσον αφορά τις καλλιεργούμενες εκτάσεις, 
την παραγωγή, τη διακύμανση των τιμών, την εμπορία 
και γενικότερα τις εξελίξεις και τις προοπτικές του 
προϊόντος σε παγκόσμιο επίπεδο. 

Η ανωτέρω δαπάνη θα βαρύνει τις πιστώσεις του 
τακτικού προϋπολογισμού του Υπουργείου Αγροτικής 
Ανάπτυξης και Τροφίμων και ειδικότερα του ΚΑΕ 2611, 
Φ 29/110, όπου και έχει γίνει η σχετική πρόβλεψη. 

Το έμβασμα για την κάλυψη της εισφοράς αποστέλ- 
λεται στον παρακάτω λογαριασμό της Διεθνούς Συμ¬ 
βουλευτικής Επιτροπής Βάμβακος (ΙΘΑΘ): 

υηίίθά ΒεηΙκ 2071 Θάαίη Βηάρο Βοαά νίοηηα, \/Α 22184 
(ΘδΑ) 

Βουίίηρ ΝυπιάθΓ 0560-0444-5 

ΑοοουηΙ ηυπιάθΓ 0070136403 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΠΕΤΡΟΣ ΔΟΥΚΑΣ ΕΥΑΓΓΕΛΟΣ ΜΠΑΣΙΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 289613/8625 (11) 

Τεχνικός Κανονισμός Εξαγωγών Πολλαπλασιαστικού 
Υλικού. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις της παραγρ. 6 σημείο β) του άρθρου 
16 του ν. 1564/1985 «Οργάνωση παραγωγής και εμπορίας 
πολλαπλασιαστικού υλικού φυτικών ειδών» (ΦΕΚ 164Α/ 
85) όπως αυτός ισχύει σήμερα. 

2. Την υπ’ αριθμ. 428615/16.10.1986 απόφαση «Τεχνικός 
Κανονισμός Εμπορίας Πολλαπλασιαστικού Υλικού Φυ¬ 
τικών Ειδών Μέρος Β'» (ΦΕΚ 758/Β/86) 

3. Την υπ’ αριθμ. Υ 132/11.10.2004 απόφαση «Ανάθεση 
αρμοδιοτήτων στον Υφυπουργό Αγροτικής Ανάπτυξης 
και Τροφίμων Αλέξανδρο Κοντό» (ΦΕΚ 1533/Β/2004) 

4. Το γεγονός ότι δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Αρθρο μόνο 

Προκειμένου να διευκολυνθούν οι εξαγωγές πολλα¬ 
πλασιαστικού υλικού στο Άρθρο 20 της Υπουργικής 
Απόφασης 428615/16.10.1986 (ΦΕΚ 758/Β/1986) προστί¬ 
θεται παράγραφος 3 ως ακολούθως: 


3. Για την εξαγωγή του πολλαπλασιαστικού υλικού που 
αναφέρεται στην παράγραφο 2 αυτού του άρθρου δεν 
απαιτείται η έκδοση άδειας εξαγωγής από τη Διεύθυνση 
Εισροών Φυτικής Παραγωγής της Κεντρικής Υπηρεσίας 
του Υπουργείου Αγροτικής Ανάπτυξης και Τροφίμων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μάίου 2006 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 
-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

( 12 ) 

Στην υπ’ αριθμ. Φ. 101394/19765/05 απόφαση του Υφυ¬ 
πουργού Εσωτερικών Δημόσιας Διοίκησης και Αποκέ¬ 
ντρωσης που δημοσιεύτηκε στο ΦΕΚ 248/7.2.2006 (τ.Β) 
γίνεται η διόρθωση ως προς το κύριο όνομα 
από το εσφαλμένο «ΓΟΥΡΔΟΥΚΗΣ», 
στο ορθό «ΓΚΟΥΡΔΟΥΚΗΣ». 

(Από το Υπουργείο Εσωτερικών, 
Δημόσιας Διοίκησης και Αποκέντρωσης) 

